Държавен вестник, бр. 67, 2018 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  67
б) точки 1 и 2 се отменят;
в) в т. 3 след думите „демографското 
развитие“ се поставя запетая и се добавя 
„жизненото равнище и доходите“;
г) точки 5 и 6 се изменят така:
„5. координира разработването, провеж­
дането и осъществяването на мониторинг в 
областта на демографската политика, поли­
тиката по жизненото равнище и доходите; 
участва в разработването, изпълнението и 
координирането на международни проекти 
и програми;
6. координира дейността по договаряне 
на минималните осигурителни доходи по 
основни икономически дейности и квали­
фикационни групи професии; анализира, 
оценява и прогнозира равнището на доходите 
от труд, минималната работна заплата и 
линията на бедност;“
д) точка 8 се изменя така:
„8. участва в разработването и провежда­
нето на национално ниво на политиката в 
областта на социалната и солидарна иконо­
мика; организира, координира и участва в 
разработването и прилагането на стратегии, 
концепции, програми, планове за действие, 
проекти и доклади в областта на социалната 
и солидарна икономика и извършва наблюде­
ния и анализи на състоянието, тенденциите и 
развитието на добри практики в тази област; 
осигурява административното и техниче­
ското обслужване на междуведомствената 
работна група по социална икономика към 
министъра;“
е) точка 10 се изменя така:
„10. изготвя годишни доклади и пери­
одични анализи в областта на жизненото 
равнище, доходите, демографската политика, 
социалната и солидарна икономика, като 
за целта поддържа база данни от статисти­
ческа, социологическа и административна 
информация в сферата на труда и социалната 
политика, събрана въз основа на методика, 
утвърдена от министъра на труда и социална­
та политика, и изготвя периодичен Бюлетин 
„Доходи и жизнено равнище;“.
18. В чл. 31 т. 13 се изменя така:
„13. изготвя становища и отговори на 
писма, жалби и запитвания на физически и 
юридически лица по прилагането на зако­
нодателството в областта на безопасността 
и здравето при работа, трудовото право и 
социалното осигуряване;“.
19. В чл. 32:
а) точка 2 се изменя така:
„2. анализира данни и информация за 
пазара на труда и резултатите от активната 
политика на пазара на труда; поддържа и 
актуализира база данни за пазара на труда 
съгласно методология на Евростат; органи­
зира изготвянето на прогнози за развитието 
на пазара на труда и осъществяването на 
мониторинг на активната политика по за­
етостта;“
б) в т. 3 думите „Националната програма за 
реформи“ и запетаята пред тях се заличават;
в) точка 4 се изменя така:
„4. разработва програми и мерки за заетост 
и обучение на работната сила, методики във 
връзка с тяхното изпълнение, механизми за 
повишаване качеството на обучението на 
възрастни, както и други инструменти на 
политиката; участва в координирането и 
контролирането на изпълнението на про­
грамите, мерките и проектите в областта 
на активната политика, включително фи­
нансираните от международни организации 
и финансови институции;“
г) в т. 6 думата „осъществяването“ се 
заменя с „изпълнението“;
д) в т. 8 думите „в областта“ се заличават;
е) точки 11 и 12 се изменят така:
„11. координира и организира провеж­
дането на политиката и изпълнението на 
ангажиментите на Република България 
към Европейския съюз от компетентността 
на министъра в областта на заетостта и 
обучението на работната сила, свободното 
движение на работници, трудовата мигра­
ция и интеграцията на пазара на труда на 
мигранти, както и участва в международни 
прояви в тази област;
12. оказва съдействие и участва при из­
готвянето на необходимата информация, 
становища, рамкови позиции, позиции и 
указания по материали, отнасящи се до 
областите на свободното движение на ра­
ботници, трудовата миграция и интеграци­
ята на пазара на труда на мигранти, както 
и свързани с процеса на представителство 
на Република България и министерството 
в работните групи, органи и комитети на 
Европейския съюз и с прилагането от стра­
на на Република България на съответното 
право на Европейския съюз в тези области;“
ж) точки 14 – 17 се изменят така:
„14. координира и оказва съдействие за 
изготвяне на необходимата информация от­
носно процедури по чл. 258 и 259 от Договора 
за функционирането на Европейския съюз 
(ДФЕС) в областта на свободното движение 
на хора, трудовата миграция и интеграцията 
на пазара на труда на мигранти и я представя 
за одобряване на СЕВ;
15. представлява министерството в Кон­
султативния комитет по свободно движение 
на работници, в Работната група на високо 
равнище по убежище и миграция, в Страте­
гическия комитет по имиграция, граници и 
убежище, в Работната група по интеграция, 
миграция и експулсиране, в Работната гру­
па по Глобалния подход към миграцията и 
мобилността, в Комитетите по директивите 
за миграция и други, както и в Глобалния 
форум по миграция и развитие;
16. организира, координира и участва в 
подготовката, сключването и влизането в 
сила на международни договори за регу­
лиране на трудовата миграция и извършва 
всички национални процедури за тяхното 
подписване и влизане в сила;